રાજકોટમાં ટ્રાફિક સપ્તાહ દરમિયાન પુરપાટ ટ્રકે એકટીવાને ઠોકરે લેતાં વૃધ્ધ દંપતીનું ઘટનાસ્થળે જ મોત નિપજયું હતું. બનાવના પગલે લોકોના ટોળા એકઠા થતાં ચાલક ટ્રક મુકીને નાસી છૂટતા રોષે ભરાયેલું ટોળુ ટ્રક સળગાવે તે પહેલા જ પોલીસ કાફલો ઘટનાસ્થળે દોડી ગયો હતો. ગોકુલધામ પાસે રહેતા આહીર દંપતી સવારે પત્નીના બેને મોતિયો ઉતરાવ્યો હોય સામાકાંઠે આવેલ ભગીરથ સોસાયટીમાં ખબર કાઢવા જતા હતા તે દરમિયાન આ બનાવ બન્યો હોવાનું બહાર આવ્યું છે. બનાવના પગલે આહીર પરિવારમાં અરેરાટી વ્યાપી ગઈ છે.